**גֵּרַנְיוֹן הָאַרְגָּמָן** (שם מדעי: ***Geranium purpureum*** **Vill**) הוא מין צמח חד-שנתי או דו-ביתי, הוא נמנה בסוג גרניון ממשפחת הגרניים. הוא נפוץ ברחבי אירופה חלקים גדולים ממערב אסיה ובאזורים מועטים מצפון אפריקה, כמו כן הוא נחשב למין פולש בצפון אמריקה. בארץ ישראל נפוץ מין זה כמעט על כלל צפונה ומרכזה של הארץ ובפרט: הגליל, משור החוף הצפוני והרי ירושלים, וניתן למצוא אותו צומח בשולי הדרכים, הוא פורח לרוב ממרץ עד יוני.

פרח של גרניון הארגמן
השם גרניון משמעו ביוונית עגור, ומרמז לפרי שצורתו כצורת מקור העגור.

מיון
----

ישנה אי-הסכמה בעניין שיוכו של גרניון הארגמן בישראל למין המדעי. לפי דעה אחת הוא שייך למין Geranium robertianum L או לתת-מין שלו, ולפי דעה שנייה הוא המין *Geranium purpureum* Vill.

מורפולוגיה
----------

פרח של גרניון הארגמן
פרח של גרניון הארגמן
גרניון הארגמן הוא צמח עשבוני חד-שנתי או דו-שנתי שגובהו 15 עד 40 ס"מ. 

הגבעולים, שרועים או מזדקפים, דו-קרניים. מפרקי הגבעולים תפוחים לעתים קרובות.

הלוואים קיימים.

העלים נגדיים, מורכבים, גזורים כעין כף-היד, ומתאר היקפם דמוי משולש. הטרף אינו ארוך מרוחבו, גזור לאונות ובעל עירוק כעין כף יד. כלומר, עורקים בגודל דומה מסתעפים מנקודה אחת אל האונות העיקריות של העלה. האונות גזורות אף הם.

התפרחות חיקיות נישאים על עוקץ בכל תפרחת בד"כ שני פרחים הנישאים על קוצים משלהם. עוקץ התפרחת ועוקץ הפרחים מתארכים לאחר הפריחה.

הפרחים קטנים, דו-מיניים, נכונים, בעלי עטיף כפול, מפורדי עלי כותרת ועלי גביע וצבעם בגוונים של ורוד וסגול בהיר.

הגביע בעל 5 עלים מפורדים, צמודים זה לזה וקודקודם מאורך מאוד כזנב שחופף מעט את עלה הכותרת שמעליו. 

הכותרת בעלת 5 עלים מפורדים שאינם עולים באורכם על ס"מ אחד. עלי הכותרת תמימים בעלי ציפורן ארוכה וניכרת, קודקודיהם תמימים, קהים (מעוגלים) או קעורים קמעא, ובסיסיהם אינם ריסנים (בשונה מגרניון רך, גרניון נאה, וגרניון גזור שעלי הכותרת שלהם מפורצים עמוקות בקודקודם ובסיסם על פי רוב ריסני).

הצופנים 5, הצופן קבוע בין כל 2 עלי כותרת.

האבקנים הפוריים, שמספרם 10 כולם נושאי מאבקים (בשונה ממקור-חסידה שיש לו מאבקים רק ל-5 אבקנים). המאבקים נפתחים לאורכם. הזירים מאוחים בבסיסם.

השחלה עילית ובה 5 עלי שחלה מאוחים ומעורים בעמוד המרכזי של הפרח (המשכה של מצעית הפרח ו-5 מגורות בעלות 1 או 2 ביציות בכל אחת. 5 עמודי שחלה קצרים מאוחים, קירחים ודמויי מקור מחודד. בקודקוד כל עמוד שחלה צלקת קצרה. לעת ההבשלה הם מתכופפים כלפי מעלה בצורת קשת או קפיץ.

הפרי מפרדת בעלת מקור, שנגלל כלפי מעלה בהבשלה ונפרדת בהבשלתה ל-5 פרודות בעלות מקור, שניתקות מהעמוד המרכזי שהוא המשכה של מצעית הפרח. במילים אחרות חלקו החיצוני של העמוד המרכזי נפרד ל-5 מלענים ארוכים. המלענים נגללים מהבסיס כלפי מעלה אך לא מסתלסלים בחלקם התחתון. כל המינים מפיצים (יורים) את הזרעים על ידי הסתלסלות המקור כקפיץ או התקשות מהירה.

הפרודות בנות 2 זרעים, נפתחות בצדן הפנימי (המופנה אל העמוד) וחסרות גומות בראשן. יחידת ההפצה היא זרע בלבד (ללא דופן הפרודה או איבר נוסף).

תיאור ומאפיינים
---------------

גובהו 20 ס"מ, הגבעוליו ירוקים אדמדמים ושעירים, ואינם מבריקים כמו גם גביעי הפרחים. העלה בעל צורת משולש, אך לעיתים קשה להבחין בכך, שכן אלה שסועים מספר פעמים בצורת ככף-יד לאונות או לעלעלים עד בסיסם.

לפרחיו יש 5 עלי גביע, 5 עלי כותרת, 10 אבקנים פורים. צבע הפרח סגול בהיר. עלי הכותרת שלו שלמים, לעומת מיניו הקרובים שכל אחד מעלי הכותרת שלהם שסוע ל-2. עלי הגביע שעירים ומעורקים לאורכם, אך העורקים אינם בולטים. הפרח הוא נקבי תחילה, היינו הצלקות מבשילות לפני האבקנים. הצמחים מכילים ברקמותיהם חומרי הגנה בפני מזיקים, ובהם בורסן ושמנים אתריים.

תמונות
------

* 
* עלה של גרניון הארגמןעלה של גרניון הארגמן
* עלה ופרי של גרניון הארגמןעלה ופרי של גרניון הארגמן
* עלה של גרניון הארגמןעלה של גרניון הארגמן
* כותרתכותרת
* צדודית פרח של גרניון הארגמןצדודית פרח של גרניון הארגמן

קישורים חיצוניים
----------------

ויקישיתוף מדיה וקבצים בנושא **גרניון הארגמן** בוויקישיתוף
* גרניון הארגמן, באתר ITIS (באנגלית)
* גרניון הארגמן, באתר NCBI (באנגלית)
* גרניון הארגמן, באתר האנציקלופדיה של החיים (באנגלית)
* גרניון הארגמן, באתר Tropicos (באנגלית)
* גרניון הארגמן, באתר GBIF (באנגלית)
* גרניון הארגמן, באתר The Plant List (באנגלית)
* גרניון הארגמן, באתר IPNI (באנגלית)

הערות שוליים
------------

1. ↑  Geranium purpureum Profile – California Invasive Plant Council (באנגלית אמריקאית)
2. 1 2  Geranium purpureum Vill. POWO plants of the World Online. Published on the Internet
3. ↑  גרניון הארגמן, באתר צמחיית ישראל וסביבתה
4. ↑  home, www.lomda.net
5. ↑  Geranium purpureum, New Zealand Plant Conservation Network (באנגלית)
6. 1 2  גרניון הארגמן, באתר www.wildflowers.co.il
7. 1 2 3 4  נעמי פינברון-דותן, אבינעם דנין, **המגדיר לצמחי בר בארץ ישראל**, ירושלים: כנה, 1989
8. 1 2 3 4 5  מיכאל זהרי, **מגדיר חדש לצמחי ישראל**, מהדורה חדשה ומורחבת, תל אביב: עם עובד, 1989, עמ' 272-3